Бањане (археолошки локалитети) - Википедија

# Бањане (археолошки локалитети)

### Од Википедија, слободна енциклопедија

археологија: (портал, проект)

- Бања, водовод од римското време. На повеќе места во полето се констатирани остатоци од стар водовод, цели и фрагментирани тубулуси што се протегаат во правецот северно од селото, кон месноста Бања. Тука се наоѓаат силни извори од кои водата била носена до римскиот Скупи.

- Дуло, вила рустика од доцноантичкото време. На 1 km југоисточно од селото, во близината на изворот „Дуло“, на вакафска парцела (Св. Ѓорѓи), во 1977 година селаните раскопале темели од вила рустика. Основата на објектот е втемелена по оската северозапад-југоисток, во вид на буквата „Г“, со 6 простории од кои една е формирана апсидално кон северозапад, а тремот е кон југоисток. Ѕидовите се од кршен камен со доста антички мермерни сполии, поврзани со хидрауличен малтер. Зачувани се остатоци од камени столбови, капители, архитрави, имбрекси, тегули, тубулуси, како и многу керамички материјал. Два сада се чуваат во Заводот за заштита на спомениците на културата на град Скопје.

- Св. Ѓорѓи, осамен наод од римското време. Во прагот на црквата е вѕидана надгробна стела со релјеф и латински натпис кој е оштетен. Димензии: 119 x 56 cm.

## [уреди] Литература

- Археолошка карта на Република Македонија, Том 2, 1996, издание на МАНУ, Скопје, Македонија.

Преземено од "http://mk.wikipedia.org../../../%D0%B1/%D0%B0/%D1%9A/%D0%91%D0%B0%D1%9A%D0%B0%D0%BD%D0%B5_%28%D0%B0%D1%80%D1%85%D0%B5%D0%BE%D0%BB%D0%BE%D1%88%D0%BA%D0%B8_%D0%BB%D0%BE%D0%BA%D0%B0%D0%BB%D0%B8%D1%82%D0%B5%D1%82%D0%B8%29.html"

Категорија: Листи на археолошки локалитети (Република Македонија)

##### Views

- Статија
- Разговор
- Тековна верзија

##### Пребарај